stanford-oval/wikipedia huggingface dataset:
החברה ביוון העתיקה
המבנה החברתי > אזרחים

הזכות העיקרית ממנה נהנו האזרחים הייתה ההשתתפות בפולחן הציבורי. זכות זו הגדירה את היותו של אדם כאזרח. מעבר לזכות זו, ובהבדלים רבים בין פולייס שונות, היו לאזרחים זכויות וחובות נוספות: בתחום השירות הצבאי (מחובת הגיוס ועד לזכות הפיקוד), בתחום השלטון (מזכות ההצבעה באספת העם ועד הזכות לכהן בתפקידים), בתחום מערכת המשפט (מהזכות להיות מוגן על ידי המערכת ועד הזכות לכהן כשופט), בתחום הדתי (הזכות לשמש ככהן) ועוד. באתונה שלאחר הרפורמה של סולון, למשל, היו זכויות אזרחיות שהיו תלויות בשומת הרכוש של האזרח, ואילו לאחר פריקלס נהנה כל אזרח מכל הזכויות האפשריות ללא תלות במעמדו הכלכלי או מוצאו.
אזרח היה גבר בלבד (גיל המינימום השתנה מפוליס לפוליס), אשר נולד לאזרח ו"אזרחית" (ראו להלן). יחד עם זאת, היו לפעמים דרכים שאיפשרו צירוף של אדם זר לגוף האזרחים, דרכים אלה השתנו מפוליס לפוליס. הידועה שבהן היא אימוץ על ידי אזרח, בית אב או שבט של הפוליס. היו מקרים מסוימים של מתן אזרחות על ידי חקיקה גורפת, כפרס על השתתפות בקרב או התנהגות רצויה כזו או אחרת.
המבנה החברתי > נשים וילדים

למעט יוצאי דופן, לנשים וילדים לא היו זכויות פוליטיות. הנשים והילדים נחשבו לחלק מרכושו של הגבר, אך אשתו של אזרח נחשבה כשותפה לו בניהול הבית - במובהק, שותפה זוטרה. תפקידי האישה היו ללדת ילדים, לגדלם ולחנכם, וניהול משק הבית. "אזרחיות", קרי מי שהיו בנות לאזרח ואזרחית, היו שייכות בהגדרתן לרובד החברתי העליון ועליהן חלו כללי התנהגות נוקשים, ביניהם אף איסור כמעט מוחלט על היציאה מהבית.
המבנה החברתי > עבדים

הזכות לאזרחות ולמלוא הגנת החוק בפוליס (ערי מדינה) הייתה שמורה לבני החורין בלבד. ברוב ערי המדינה, שלא כמו ברומא, מעמדו החברתי של אדם לא העניק לו זכויות יתר. כך למשל, עובדת היותו של אדם צאצא למשפחה מסוימת לא נשאה עימה זכויות יתר. משפחות מסוימות שלטו במשרות דתיות ציבוריות אך בדרך כלל הדבר לא תרם לכוחן בממשל. האוכלוסייה באתונה נחלקה לארבעה מעמדות כלכליים. מי שהתעשר היה יכול לפיכך לשנות את מעמדו. בספרטה כל האזרחים הגברים קיבלו את התואר "שווה" עם סיום חינוכם. למרות זאת, מלכי ספרטה, ששלטו בה הן כמנהיגים הצבאיים והן כדתיים, היו בני שתי משפחות.
לעבדים לא היה כל כוח או סטטוס חברתי. הייתה להם הזכות להקים משפחה והזכות להיות בעלי רכוש, אך לא היו להם זכויות פוליטיות כלל. עד 600 לפנה"ס פשטה העבדות ביוון. עד המאה ה-5 לפנה"ס היוו העבדים עד שליש מתושבי ערי מדינה מסוימות. העבדים כמעט ולא התמרדו (מלבד בספרטה), כיוון שהיו בני אומות שונות ורבות וכיוון שפיזורם מנע התארגנות.
לרוב המשפחות היו עבדים ששימשו בעבודות משק בית וכעובדי כפיים, אף משפחות עניות היו עשויות להיות בעלות עבד או שניים. הבעלים לא הורשו להכות או להרוג את עבדיהם. לעיתים קרובות הבעלים הבטיחו לשחרר את העבד בעתיד, על מנת לתמרץ אותו לעבוד קשה. שלא כמו ברומא, עבדים ששוחררו לא הפכו לאזרחים. במקום זאת, הם נכללו במטויקים - תושבים ממדינות זרות או מערי מדינה אחרות, שהורשו באופן רשמי להתגורר בעיר.
גם הפוליס הייתה בעלים של עבדים. לעבדים ציבוריים אלו היה חופש רב יחסית מזה של עבדי המשפחות - הם לא חיו עם בעלים והתמחו במטלות ספציפיות. עבדים ציבוריים באתונה אומנו לאתר מטבעות מזויפים ועבדי המקדש שימשו כמשרתי האל של המקדש.
בספרטה היה סוג מיוחד של עבדים - ההלוטים - שבויי מלחמה יוונים שהיו בבעלות המדינה והוצבו אצל משפחות. ההלוטים גידלו את המזון וטיפלו במשק הבית, כך שהנשים יכלו להתרכז בגידול ילדים חזקים והגברים יכלו להקדיש את זמנם לאימון כהופליטים. אדוניהם נהגו בם בקשיחות וההלוטים התמרדו לעיתים קרובות.
סגנון החיים

סגנון החיים בערי המדינה היווניות כמעט לא השתנה בתקופת קיומן. העירוניים חיו בבתי דירות נמוכים או בבתים חד משפחתיים, על פי יכולתם הכלכלית.
בתי המגורים, בנייני הציבור והמקדשים מוקמו סביב האגורה. אזרחים גרו גם בכפרים ובבתי חווה פזורים באזורי הכפר. באתונה גרו רבים יותר מחוץ לחומות העיר מאשר בתוכן (מעריכים ש-160,000 איש מתוך סך של 400,000 תושביה חיו בתוך העיר, שיעור גבוה של עיור, יחסית לחברה הקדם-תעשייתית).
הבית הרגיל היה פשוט בהשוואה לימינו, הוא כלל חדרי שינה, חדרי אחסון ומטבח הממוקם סביב חצר פנימית קטנה. גודלו הממוצע, כ-230 מטר רבוע במאה הרביעית, היה גדול הרבה יותר מהבתים בתרבויות עתיקות אחרות.
בכל משק בית חיו זוג הורים וילדיהם, ללא בני המשפחה המורחבת. הגברים היו אחראים לפרנסת המשפחה על ידי עבודה או השקעה באדמות או מסחר. הנשים היו אחראיות על ניהול משק הבית ופיקוח על העבדים אשר הביאו מים בכדים ממזרקות ציבוריות, בישלו, ניקו וטיפלו בתינוקות. לגברים היו חדרים נפרדים לאירוח, שכן אורחים גברים לא הורשו להגיע לחדרים בהם הנשים והילדים בילו את מרבית זמנם. גברים עשירים הזמינו לעיתים אורחים לסימפוזיון. מנורות שמן זית סיפקו את המאור ומחתות פחמים את החימום. הרהיטים היו מעטים, כללו כסאות, שולחנות ומיטות עץ.
רוב היוונים בעת בעתיקה עסקו בחקלאות, כ-80% מכלל האוכלוסייה, כמו בחברות קדם-תעשייתיות אחרות. האדמה ביוון דלה והגשם בלתי ניתן לחיזוי. על פי מחקרים האקלים השתנה רק במעט מאז העת העתיקה, כך שעישוב והיפוך של האדמה נדרשו בתכיפות. ייתכן ששוורים עזרו בחרישה, אך רוב המטלות בוצעו ידנית. באופן אידיאלי תכנן האיכר שייוותרו עודפי יבול שישמשו במשתאות ועל מנת לקנות כלי חרס, דגים, מלח ומתכות.
גם המזון ביוון העתיקה היה פשוט. העניים אכלו בעיקר דייסת שעורה בתוספת בצל, ירקות, גבינה או שמן זית. מעטים אכלו בשר בקביעות, מלבד בהזדמנויות בהן חולק בשר בחינם לאחר הקרבת קרבנות בפסטיבלים לאומיים. כשאכלו בשר צאן נאכלו כבשים ולא טלאים.
אופים מכרו לחם טרי יום-יום וחטיפים נמכרו בדוכנים קטנים. יין מדולל במים היה המשקה המועדף.
הביגוד השתנה אך מעט במהלך התקופה. גברים ונשים כאחד לבשו פפלוס רפוי וכיתון. לטוניקות היו לרוב דוגמאות צבעוניות והן נקשרו על ידי חגורה. במזג אוויר קר לבשו מעילים וכובעים, במזג אוויר חם הסנדלים החליפו את מגפי העור. נשים ענדו תכשיטים והשתמשו באיפור - בעיקר אבקת עופרת שהעניקה להן גוון עור חיוור. הגברים גידלו זקן עד שאלכסנדר הגדול הפך את הגילוח לאופנתי.
הרפואה הייתה מוגבלת ביוון העתיקה. היפוקרטס מקוס תרם להבחנה בין אמונות טפלות לטיפול הרפואי במאה ה-5 לפנה"ס. השתמשו בתרופות צימחיות להקלה על כאבים, ורופאים אף ביצעו מספר סוגי ניתוחים. אולם לא היו להם תרופות לזיהומים, כך שאפילו אנשים בריאים עלולים היו למות במהרה ממחלה בכל גיל.
הגברים התאמנו יום-יום לשם הכושר והמוכנות לשירות הצבאי. כמעט לכל עיר מדינה היה לפחות גימנסיון אחד שכלל מבנה אימונים, מסלול ריצה, מתקני מרחץ, אולם הרצאות ופארק. ברוב הערים (מלבד ספרטה) מוסדות אלו נועדו לגברים בלבד, והאימון התבצע בעירום.
פסטיבליים לאומיים היוו מוקד בידור. תחרויות מוזיקה, דרמה וקדרות נערכו לכבוד האלים. האתונאים התגאו בכך שבעירם נערך פסטיבל כמעט מדי יום. פסטיבלים פאן-הלניים גדולים נערכו באולימפיה, דלפי, נמאה ואיסתמיה. אתלטים ומוזיקאים שניצחו בתחרויות זכו בעושר ותהילה. התחרות האהודה והיקרה ביותר הייתה מרוץ מרכבות.
חינוך

החינוך ביוון העתיקה היה לרוב פרטי, להוציא את ספרטה. בתקופה ההלניסטית יסדו כמה ערי מדינה בתי ספר ציבוריים. רק משפחות עשירות יכלו להרשות לעצמן מורה. בנים למדו קרוא וכתוב ושיננו ספרות. כמו כן למדו לשיר ולנגן בכלי נגינה ואומנו באתלטיקה למען השרות הצבאי. מטרת לימודיהם לא הייתה רכישת מקצוע אלא להיות לאזרחים מועילים. בנות למדו קרוא וכתוב וחשבון פשוט שיאפשר להן לנהל את משק הבית. לרוב הן לא זכו לחינוך לאחר ילדותן.
חינוכם של בנים מעטים נמשך לאחר הילדות, כך היה למשל אצל הספרטנים שהעניקו לבנים חינוך צבאי. חלק מהותי בחינוכו של בן נוער הייתה מערכת יחסים של אהבה והדרכה עם בגיר. הצעיר למד כשצפה במדריכו מנהל שיחות פוליטיות באגורה או בסטואה, כשעזר לו למלא את חובותיו הציבוריים, כשהתאמן עמו בגימנסיון, וכשנלווה אליו לסימפוזיונים. בני העשירים המשיכו ללימודים גבוהים ולמדו באוניברסיטה בעיר גדולה. אוניברסיטאות אלו אורגנו על ידי מורים מפורסמים. בין האוניברסיטאות הדגולות של אתונה היו הליקיאון והאקדמיה.
מעמד הנשים

החברה ביוון הייתה פטריארכלית, ומכאן היחס לנשים. בדרך כלל מקומה של האישה נשמר בבית (באויקוס) בתחום שהוקצה לה - הבית היה מחולק למספר אזורים ביניהם: מגורים, בישול, חצר, מחסנים. החדר המרכזי בבית היה חדר הגברים - האנדרון - שבו ישבו הגברים ואורחיהם, וגם סעדו בו. לנשים לא התירו את הכניסה אליו. הנשים ישבו במקום נפרד, קרוב לאזור הבישול, וגם אכלו בנפרד מבעליהן. בדרך כלל חדרי הנשים (gunaikeion) נמצאו בקומה העליונה, והן ישנו שם ביחד עם הילדים. הגבלת מקומן של הנשים לא הצטמצם לתחום הבית אלא גם לתחום הציבורי והחברתי. לנשים אסור היה לצאת מהבית אלא לאירועים מיוחדים כמו הלוויות, טקסים דתיים (החג לאתנה פוליאס-פאנאתנאיה, חג התסמופוריה שנועד לנשים בלבד, והמיסטריות באלאוסיס עם הפולחן לדמטר ופרספונה) וכן ירידה לבית המעיין לשאוב מים, אבל גם במקרים אלה התלווה אליהן בדרך כלל אחד מהגברים במשפחה. כמו כן, לנשים אסור היה להשתתף או להיות נוכחות באירועים פוליטיים כמו אסיפות העם וההצבעות שנערכו שם, ובאירועים חברתיים כמו הצגות תיאטרון. לנשים לא הייתה זכות לתבוע במשפט, ואם תבעו או נתבעו היו חייבות להיות מיוצגות על ידי גבר. נישואים ואימהות נחשבו כנושאים העיקריים בחייה של האישה. מטרת הנישואים הייתה בראש ובראשונה הולדת ילדים. בחיי הנישואים הייתה חלוקה ברורה - האישה דאגה לכל הכרוך בניהול משק הבית - בישול, אריגה בנול, ייצור הבגדים עבור בני הבית, השגחה על המשרתים, וכן גידול הילדים, ואיפשרה בכך לגברים את החופש לפעול מחוץ לבית, בפוליס. נשים לא יכלו לעמוד ברשות עצמן בשום שלב משלבי חייהן. מיום הולדתן ועד יום מותן הן היו שייכות לגבר - לאביהן (או לאחיהן, אם האב נפטר), ואחרי כן לבעליהן. אם האישה התגרשה או התאלמנה, היא חזרה אל בית אביה. בדרך כלל לנשים לא היה רכוש פרטי משלהן ותלותן הכלכלית בגבר הייתה רבה מאוד. עם נישואיה קיבלה הכלה את הנדוניה מאביה, אבל הנדוניה נשארה בשליטתו של הבעל. הגיל האידיאלי לנישואים של הנשים ביוון היה 15 ואילו הגיל האידיאלי עבור הבעל היה 35. הנשים היחידות שהיו להן תפקידים ציבוריים במסגרת הפוליס היו הכהנות במקדשים. הן נבחרו לתפקיד בגיל מאוחר, ונחשבו חכמות ובעלות ניסיון. גם המיילדות נחשבו כבעלות סטטוס גבוה. מעמד מיוחד היה לנשים ששימשו כהטיירות, ונועדו לשעשע את הגברים. הן קיבלו השכלה רחבה, למדו שירה, מוזיקה ופילוסופיה והשתתפו בסימפוזיונים עם הגברים. חלקן אף עלה לגדולה והמוכרת ביניהן היא אספסיה, בת זוגו של פריקלס, שמאוחר יותר גם נישא לה, אף על פי שעניין זה לא נתקבל יפה בעיני האתונאים.
הערות שוליים

↑  ציונה גרוסמרק, "בדמות עכביש היא טווה את חוטיה" - דימוי האישה ביוון הקדומה, הוצאת משרד הביטחון
↑  על פי סולון, זמן הנישואים היה: "החמישית עם השבע העת לכל איש תת-הדעת על נישואיו ובקש צאצאים אחריו". מדובר בשנה ה-35 של הגבר (7X5). מתוך: "שירת האלגיה היוונית העתיקה", בתרגום ש. שפאן, ירושלים, 1962, עמ' 61
| יוון העתיקה |
| --- | --- | --- |
| תקופת המעבר | איונים • דורים • הפלישה הדורית • התקופה הגאומטרית | הפרתנון |
| התקופה הארכאית | פוליס • הקולוניזציה היוונית • טיראניה • הומרוס • הסיודוס | הפרתנון |
| התקופה הקלאסית | מלחמת פרס–יוון • אתונה העתיקה • ספרטה • תבאי • התיאטרון ביוון העתיקה | הפרתנון |
| התקופה ההלניסטית | התרבות ההלניסטית • הממלכה הסלאוקית • מוקדון • מצרים • יוון • פונטוס • פרגמון • אפירוס | הפרתנון |
| היסטוריה צבאית | פלנקס • הופליט • הצבא הספרטני • הצבא המוקדוני | הפרתנון |
| נושאי רוחב | אדריכלות • אמנות • דת • החברה • כלכלה • מטבח • תיאטרון • מיתולוגיה • מתמטיקה • פילוסופיה • ספורט • ספרות | הפרתנון |
פורטל יוון העתיקה
אסטלה. העבד הוא הנמוך מבין שתי הדמויות, ואדוניתו היא הגבוהה, הגליפתוטק במינכן.
כד חרס המתאר חוגג ומוזיקאי במהלך סימפוזיון; מוזיאון הלובר, פריז, צרפת.
רשאד איסמאילוב

| --- | --- |
אין תמונה חופשית
 לידה:  7 ביוני 1974 (בן 50) באקו, הרפובליקה הסובייטית הסוציאליסטית של אזרבייג'ן 
 מדינה:  אזרבייג'ן, הרפובליקה הסובייטית הסוציאליסטית של אזרבייג'ן, אזרבייג'ן 
 השכלה:  אוניברסיטת המדינה לכלכלה של אזרבייג'ן  האוניברסיטה הממלכתית של באקו 
 
 
 פרסים והוקרה
 3rd degree "For Service to the Fatherland" order 
 
רשאד איסמאילוב (באזרית: Rəşad İsmayılov) הוא שגריר אזרבייג'ן בקטר.
ראשית חייו

איסמאילוב נולד ב-7 ביוני 1974 בבאקו, אז בירת הרפובליקה הסובייטית הסוציאליסטית של אזרבייג'ן. הוא החל את לימודיו בפקולטה למשפטים של אוניברסיטת באקו. בנוסף, הוא סיים את לימודיו ב"פקולטה למימון ואשראי של האוניברסיטה הממלכתית של אזרבייג'ן לכלכלה". לאחר שסיים את לימודיו בתיכון, הפך לראש המחלקה למשפט בין-לאומי של הארגון.
קריירה

בין השנים 2003–2005 שימש כמנהיג פרויקט "התקדמות לחיסול העוני", שאורגן על ידי נציגות אזרבייג'ן של האו"ם. לאחר מכן, השתתף בפרויקטים שונים כמו "תוכנית התקדמות של מערכת ההגנה החברתית הלאומית" ו"התקדמות מערכת ההגנה החברתית הלאומית".
ב-10 בספטמבר 2015 הוענקה לו דרגת "שגריר יוצא דופן ובעל סמכות מדרגה ב' של אזרבייג'ן". באותה השנה הפך לקונסול הכללי של אזרבייג'ן בבאטומי, גאורגיה. שלוש שנים לאחר מכן, ב-7 בפברואר 2018, הנשיא אילהם אלייב חתם על צו שיהפוך את איסמאילוב ל"שגריר יוצא דופן ובעל הסמכות של אזרבייג'ן בקטאר".
הערות שוליים

↑  "Xaricdəki Elçilərimiz – Rəşad İsmayılov Azərbaycanı Batumidə necə təmsil edir?" (באזרית). Diaspora.az. 8 ביוני 2018. אורכב מ-המקור ב-24 באוגוסט 2018. נבדק ב-23 באוגוסט 2018. {{cite web}}:  (עזרה)
↑  "R.F.İsmayılovun Azərbaycan Respublikasının Qətər Dövlətində fövqəladə və səlahiyyətli səfiri vəzifəsinə təyin edilməsi haqqında Azərbaycan Respublikası Prezidentinin Sərəncamı" (באזרית). 7 בפברואר 2018. נבדק ב-23 באוגוסט 2018. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רשאד איסמאילוב".
שבר עצם הזרוע

| --- | --- |

 טיפול:  מתלה, סד, ניתוח
 סיבוכים:  פגיעה בעורק או בעצב, תסמונת מדור
 פרוגנוזה:  טוב באופן כללי (שבר מקורב ואמצעי), פחות טוב שבר מרוחק
 קישורים ומאגרי מידע
 eMedicine:  825488 
 MeSH:  D006810
 
שבר עצם הזרוע (באנגלית: Humerus fracture) הוא שבירה של עצם הזרוע ביד. התסמינים עשויים לכלול כאב, נפיחות ושטפי דם. תיתכן ירידה ביכולת להזיז את הזרוע, ולכן לעיתים קרובות אנשים עם שבר בעצם הזרוע אוחזים חפצים במרפקם. סיבוכים עשויים לכלול פגיעה בעורק או בעצב ותסמונת המדור.
סימנים ותסמינים

הכאב, לאחר שבר בעצם הזרוע, הוא מיידי, מתמשך ומתחזק בתנועות הקלות ביותר.
האזור הפגוע מתנפח, וחבורות מופיעות יום-יומיים לאחר השבר. השבר מלווה בדרך כלל בשינוי צבע (discoloration) של העור באתר השבר.
כתוצאה מהשבר שלוחץ על האזור, עשויים להשמע צלילים הדומים לחריקה בעת תנועה.
במקרים בהם העצבים מושפעים, ייתכן אובדן שליטה או תחושה בזרוע מתחת לנקודת השבר.
אם השבר משפיע על אספקת הדם, ייתכן דופק נמוך בשורש כף היד.
לעיתים יגרם עיוות וקיצור אורך הזרוע העליונה.
שברים מרוחקים (distal - דיסטאלים) עשויים גם לגרום לעיוות, והם בדרך כלל מגבילים את היכולת לכופף את המרפק.
גורמים

שברים בעצם הזרוע מתרחשים בדרך כלל לאחר טראומה גופנית, נפילות, עודף לחץ גופני או מצבים פתולוגיים. נפילות המייצרות שברים בעצם הזרוע בקרב קשישים מלוות בדרך כלל בגורם סיכון קיים לשבר בעצמות, כמו דלדול עצם, צפיפות עצם נמוכה או מחסור בוויטמין B.
גורמים > שבר מקורב (proximal - פרוקסימאלי)

שברים אלו מסווגים לאחד מארבעה סוגים של שברים על בסיס עקירת ארבעה חלקים קיימים: גבשושית גדולה, גבשושית קטנה, צוואר ניתוחי וצוואר אנטומי. שבירה של החלק העליון של עצם הזרוע. מופיעים לרוב בקרב קשישים הסובלים מאוסטיאופורוזיס (מחלת שלד רב-מערכתית המאופינת בירידה בחוזק עצם ובסיכון מוגבר לשברים). לעיתים רחוקות, שברים אלו מתרחשים בעקבות תאונות דרכים, יריות והתכווצויות שרירים אלימות כתוצאה מהלם חשמלי או התקף אפילפטי. גורמי סיכון נוספים לשברים אלו כוללים צפיפות נמוכה של מינרלים בעצמות, פגיעה בראייה ובאיזון וכן עישון טבק.
גורמים > שבר אמצעי (middle)

שברים אלו מחולקים לשברים רוחביים, שברים ספיראלים ושברים פתולוגיים (נגרמים על ידי מצבים רפואיים). שברים אמצעים בדרך כלל נגרמים כתוצאה מטראומה פיזית או נפילות. טראומה פיזית נוטה לגרום לשברים רוחביים בעוד שנפילות נוטות להביא לכדי שברים ספירליים. כמו כן, סרטן שד גרורתי עלול לגרום לשברים אלו. כאשר קיימים שברים ספיראלים אצל ילדים, עשוי להתעורר חדש להתעללות גופנית.
גורמים > שבר מרוחק (distal - דיסטאלי)

שברים אלו מפוצלים בין שברים על קונדילריים, שהם שברים רוחביים מעל שני הקונדלים בתחתית עצם הזרוע, לבין שברים בין קונדילריים, הכוללים שבר בצורת ה־T או ה-Y. שברים אלו מופיעים לרוב כתוצאה מטראומה גופנית באזור המפרק. אם המפרק כפוך במהלך הטראומה, האולקרנון (olecranon) נוצר שבר בצורת T או Y.
אבחון

השברים מסווגים על פי מיקום השבר ואז לפי השבר. אבחנה מוחלטת של שברים בעצם הזרוע נעשית בדרך כלל באמצעות הדמיה רדיוגרפית. עבור שברים באזורים פרוקסימאלים (בחלק העליון של עצם הזרוע) ניתן לבצע צילום רנטגן מתצפית קדמית אחורית (AP), המצלמת את חזית אזור הכתף, מבט Y מעצם המראה העצמי, המצלם את החלק האחורי של אזור הכתף. אם יש חשד לשבר מרוחק (דיסטאלי - distal) קשה, סריקת טומוגרפיה ממוחשבת (CT) יכולה לספק תמונה טובה של השבר. שברים אלו יכולים גם להופיע באופן עקיף, כלומר להראות רק בגלל דימום פנימי במרפק או חוסר בשומן.
טיפול

מטרת הטיפול היא למזער את הכאב ולהחזיר את התפקוד התקין ככל האפשר. מרבית שברי עצם הזרוע אינם דורשים התערבות כירורגית.
מקורב (proximal):
ניתן לטפל בשברים מקורבים של חלק אחד ושני חלקים במתלה צווארון ושרוול, תרופת נוגדות כאב ומעקב אחר הטיפול.
עבור שברים מקורבים של שלושה וארבעה חלקים, תרגול סטנדרטי הוא ביצוע הפחתה פתוחה וקיבוע פנימי כדי ליישר מחדש את החלקים הנפרדים של עצם הזרוע. ייתכן ויהיה צורך בניתוח.
אמצעית (middle): לרוב גבס מספיק לטיפול בשבר. במקרים מסובכים יותר כמו פגיעה בצרור הנוירווסקולרי, יהיה צורך בתיקון כירורגי.
פרוגנוזה (תחזית)

ברוב המקרים אנשים משוחררים ממיון עם תרופות נגד כאבים. שברים אלה הם בדרך כלל קלים ונרפאים תוך מספר שבועות. שברים באזור המקורב, בעיקר בקרב קשישים, עשויים להגביל את פעילות הכתפיים העתידית. שברים קשים נפתרים בדרך כלל בהתערבות כירורגית, ואחריה תקופת ריפוי באמצעות גבס. שברים חמורים גורמים לעיתים קרובות לאובדן יכולות תנועה בגפה לטווח הארוך. סיבוכים בתהליך ההחלמה של שברים קשים כוללים נמק העצם, איחוי לקוי של השבר, קשיחות ותפקוד לקוי של מסובבי הכתף המחייב התערבות נוספת על מנת להביא לכדי החלמה טובה יותר.
אפידמיולוגיה

שברים בעצם הזרוע הם מהשכיחים בשברים. שברים מקורבים (proximal) מהווים 5% מכל השברים ו-25% משברים בעצם הזרוע, שברים בחלק האמצעי (middle) כ-60% משברי עצם הזרוע (12% מכל השברים) ושברים מרוחקים (distal) הנותרים. מבין השברים המקורבים, 80% מערבים חלק אחד, 10% כוללים שני חלקים, והיתר (10%) כוללים שלושה וארבעה חלקים. המיקום השכיח ביותר של שברים מקורבים הוא באזור הנקרא surgical neck of the humerus. שכיחות השברים המקורבים עולה עם הגיל, כאשר כ-75% מהמקרים מתרחשים בקרב אנשים מעל גיל 60. בקבוצת גיל זו, נשים מהוות פי שלושה מכמות הגברים החווים שבר מקורב. שברים אמצעיים שכיחים גם בקרב קשישים, אך הם מופיעים לעיתים קרובות בקרב גברים מבוגרים ופעילים גופנית החווים טראומה גופנית לעצם הזרוע. שברים מרוחקים מופיעים בעיקר בקרב ילדים החווים טראומה גופנית באזור המרפק ונדירים בקרב מבוגרים.
ראו גם

שבר עצם הסירה
שבר עצם הבריח
לקריאה נוספת

Proximal humerus fractures: evaluation and management in the elderly patient by Lynn A.Crosby Robert J.Neviaser
shoulder Concepts 2008 : Proximal humeral fractures & fracture sequelae by Pascal Boileau
הערות שוליים

↑  Johns Hopkins Medicine, based in Baltimore, Maryland, www.hopkinsmedicine.org (באנגלית)
↑  Dani Hall, Lateral condylar fractures of the humerus, Don't Forget The Bubbles, 2019-11-30 doi: 10.31440/dftb.21030
↑  Domenico Lapenna, Giuliano Ciofani, Chiara Cuccurullo, Maria Adele Giamberardino, Myocardial glutathione metabolic status in fat-fed rabbits, Molecular and Cellular Biochemistry 390, 2014-02-09, עמ' 243–251 doi: Auth, 2012, p. 167
↑  P. A. Poole-Wilson, G. A. Langer, Effect of pH on ionic exchange and function in rat and rabbit myocardium, The American Journal of Physiology 229, 1975-09, עמ' 570–581 doi: 10.1152/ajplegacy.1975.229.3.570
↑  Domenico Lapenna, Giuliano Ciofani, Chiara Cuccurullo, Maria Adele Giamberardino, Myocardial glutathione metabolic status in fat-fed rabbits, Molecular and Cellular Biochemistry 390, 2014-02-09, עמ' 243–251 doi: Cameron, et al., 2014, p. 167–170
1 2  Cameron Knight, Correspondence, Equine Veterinary Education 26, 2014-02-14, עמ' 167–167 doi: 10.1111/eve.12141
1 2  Jesse V. Jacobs, Susan L. Kasser, Re: Letter to the Editor by Cameron et al., Gait & Posture 39, 2014-01, עמ' 670 doi: 10.1016/j.gaitpost.2013.10.007
↑  Elena Taggart Medo, Response to Sakamoto et al., Breastfeeding Medicine 9, 2014-04, עמ' 168–169 doi: 10.1089/bfm.2013.0147
↑  Caesers Massachusetts Management Company, LLC, et al v. Stephen P. Crosby, Gaming Law Review and Economics 18, 2014-03, עמ' 183–194 doi: 10.1089/glre.2014.18220
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רובנאג עבדולייב

| --- | --- |

 לידה:  3 באפריל 1965 (בן 59) נחיצ'יבאן 
 מדינה:  אזרבייג'ן 
 השכלה:  אוניברסיטת מוסקבה 
 מפלגה:  מפלגת אזרבייג'ן החדשה 
 פרסים והוקרה
 מסדר התהילה של אזרבייג'ן  מסדר הכבוד הגאורגי  Jubilee medal "100 years of Heydar Aliyev (1923-2023)".  אביר במסדר ההערכה של הרפובליקה של פולין  מסדר האור הנשיאותי  מדליית יובל המאה של הרפובליקה הדמוקרטית של אזרבייג'ן 
 
 חתימה:   
 
רובנאג עבדולייב (באזרית: Rövnəq Abdullayev; נולד ב-3 באפריל 1965) הוא פוליטיקאי אזרי.
ראשית חייו

עבדולייב נולד ב-4 באפריל 1965, בנחחיבן. הוא סיים תואר בהנדסה אזרחית מהפקולטה להנדסה תעשייה והנדסה אזרחית של אוניברסיטת מוסקבה בשנת 1989.
קריירה

בשנת 1989 הוא החל לעבוד במחלקת ייצור הנפט והגז של "איגוד ייצור הנפט והגז של הים הכספי". הוא המשיך לעבוד שם כמהנדס עד מינויו לראש חטיבת הנדסת תעשייה של מחלקת בנייה והרכבה של הקרן לבנייה של נפט וגז מהים הכספי. מאוחר יותר הוא שימש כמהנדס הראשי שלהם בין השנים 1991–1994.
הערות שוליים

↑  Milli Meclis, www.meclis.gov.az
ערך זה הוא קצרמרבנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רובנאג עבדולייב".
גביע העולם למועדונים 2014

| --- | --- |
 מארחת:  מרוקו מרוקו
 תקופת התחרות:  10 בדצמבר 2014 – 20 בדצמבר 2014 (11 ימים) 
 מספר משתתפות:  7
 הזוכה:  ספרד ריאל מדריד
 מספר משחקים:  8
 מספר שערים:  20 (2.5 בממוצע למשחק)
 מספר צופים:  228,021 (28,503 בממוצע למשחק)
 מלך השערים:  מקסיקו חרארדו טוראדו   ספרד סרחיו ראמוס   וויילס גארת' בייל   (2 שערים כל אחד)
 → 20132015 ←
 
גביע העולם למועדונים 2014 נערך בשנת 2014 במרוקו מה-10 בדצמבר עד ה-20 בדצמבר, והוא הגביע העולם למועדוני כדורגל האחד עשר במספר. בטורניר זכתה הקבוצה הספרדית ריאל מדריד נציגת איגוד התאחדויות הכדורגל האירופאית אופ"א. הייתה זו הזכייה השלישית של מועדון ספרדי בטורניר.
במשחק הגמר השתתפו קבוצות ריאל מדריד מספרד וסן לורנסו מארגנטינה.
הטורניר

בטורניר השתתפו 7 האלופות משנת 2014 של התחרויות האזוריות מטעם הקונפדרציות היבשתיות של פיפ"א, וקבוצה נוספת ממרוקו.
התחרות התקיימה בשיטת הנוק אאוט. מנצחת שלב הפלייאוף בין המארחת לאלופת אוקיאניה הצטרפה לאלופות מצפון אמריקה, אסיה ואפריקה בשלב רבע הגמר. המנצחות ברבע הגמר הצטרפו לאלופות אירופה ודרום אמריקה, שזכו בכרטיס אוטומטי לשלב חצי הגמר. המפסידות בשלב חצי הגמר התמודדו על המקום השלישי והמנצחות עלו לגמר שבו נקבעה האלופה. כמו כן התקיים המשחק על המקום החמישי בין הקבוצות שהפסידו ברבעי הגמר.
קבוצות משתתפות

הקבוצות שהשתתפו בטורניר הן:
| 0 | 1 | 2 | 3 |
| --- | --- | --- | --- |
| שם הקבוצה | מדינה | קונפדרציה | תואר |
| ארגנטינה סן לורנסו | ארגנטינה | CONMEBOL | מחזיקת גביע ליברטדורס 2014 |
| ספרד ריאל מדריד | ספרד | אופ"א | אלופת אירופה 2013/14 |
| אוסטרליה וסטרן סידני וונדררס | אוסטרליה | AFC | אלופת אסיה 2014 |
| אלג'יריה סטיף | אלג'יריה | CAF | אלופת אפריקה 2014 |
| מקסיקו קרוס אסול | מקסיקו | CONCACAF | אלופת צפון ומרכז אמריקה 2013/14 |
| ניו זילנד אוקלנד סיטי | ניו זילנד | OFC | אלופת אוקיאניה 2013/14 |
| מרוקו מוגרב טטואן | מרוקו | CAF | אלופת מרוקו 2014 |
המשחקים > שלב הפלייאוף

| 0 | 1 | 2 | 3 | 4 |
| --- | --- | --- | --- | --- |
| 10 בדצמבר 2014 | מרוקו מוגרב טטואן | 0–0‏ה | ניו זילנד אוקלנד סיטי | נסיך מולאי עבדאללה, רבט צופים: 35,247 שיפוט: גואטמלה דייגו לופז |
| 10 בדצמבר 2014 |  |  |  | נסיך מולאי עבדאללה, רבט צופים: 35,247 שיפוט: גואטמלה דייגו לופז |
|   |   | תוצאת פנדלים |   |   |
|   | ג'ויו    קראץ'    פול     נאים    קלטי  | 3–4 | פיין    אירווינג    וויט    בילן    איסה  |   |
המשחקים > רבע הגמר

| 0 | 1 | 2 | 3 | 4 |
| --- | --- | --- | --- | --- |
| 13 בדצמבר 2014 | אלג'יריה סטיף | 0–1 | ניו זילנד אוקלנד סיטי | נסיך מולאי עבדאללה, רבט צופים: 22,153 שיפוט: פורטוגל פדרו פרואנקה |
| 13 בדצמבר 2014 |  |  | אירוינג  52' | נסיך מולאי עבדאללה, רבט צופים: 22,153 שיפוט: פורטוגל פדרו פרואנקה |
| 0 | 1 | 2 | 3 | 4 |
| --- | --- | --- | --- | --- |
| 13 בדצמבר 2014 | מקסיקו קרוס אסול | 3–1 | אוסטרליה וסטרן סידני וונדרס | נסיך מולאי עבדאללה, רבט צופים: 22,153 שיפוט: חוף השנהב נוומנדיאז דואה |
| 13 בדצמבר 2014 | טוראדו  89' (פ')  118' (פ')   פאבונה  108' |  | לה רוקה  65' | נסיך מולאי עבדאללה, רבט צופים: 22,153 שיפוט: חוף השנהב נוומנדיאז דואה |
המשחקים > חצי הגמר

| 0 | 1 | 2 | 3 | 4 |
| --- | --- | --- | --- | --- |
| 16 בדצמבר 2014 | מקסיקו קרוס אסול | 0–4 | ספרד ריאל מדריד | אצטדיון מרקש, מרקש צופים: 34,682 שיפוט: צ'ילה אנריקה אוסס |
| 16 בדצמבר 2014 |  |  | ראמוס  14'   בנזמה  36'   בייל  50'   איסקו  72' | אצטדיון מרקש, מרקש צופים: 34,682 שיפוט: צ'ילה אנריקה אוסס |
| 0 | 1 | 2 | 3 | 4 |
| --- | --- | --- | --- | --- |
| 17 בדצמבר 2014 | ארגנטינה סן לורנסו | 2–1 | ניו זילנד אוקלנד סיטי | אצטדיון מרקש, מרקש צופים: 18,458 שיפוט: אוסטרליה בנג'מין ויליאמס |
| 17 בדצמבר 2014 | באריינטוס  45'   מאטוס  93' |  | ברלנגה  67' | אצטדיון מרקש, מרקש צופים: 18,458 שיפוט: אוסטרליה בנג'מין ויליאמס |